पत्नी का गंभीर आरोप, मुझे छोड़कर किन्नर के साथ रहने लगा पति

फरीदाबाद। हरियाणा के फरीदाबाद में एक पति द्वारा अपनी पत्नी को छोड़कर किन्नर के साथ रहने का मामला सामने आया है। पति की उम्र 29 साल और पत्नी की 23 साल है। उन्हें 3 साल का एक बेटा और 1 महीने की एक बच्ची भी है। पत्नी का आरोप है कि उसका पति पिछले काफी समय से एक किन्नर के साथ दिल्ली में रह रहा है और जब भी घर आता है उसके साथ मारपीट करता है। वहीं लड़के ने अपनी पत्नी पर आरोप लगाया है कि वह पिछले 5 साल से उसे प्रताड़ित कर रही है। घृह क्लेश की वजह से वह एक लड़की के साथ रह रहा है। जो की किन्नर नहीं है। इस विवाद के बीच पत्नी ने फरीदाबाद के सेक्टर-6 में स्थित महिला थाने में अपने पति के खिलाफ किन्नर के साथ रहने की शिकायत दी है। पुलिस अभी कार्रवाई कर रही है।

ये है मामला

महिला का कहना है कि 26 अक्टूबर को उसके पति का जन्मदिन था। शाम को लगभग 7 बजे उसके पति घर पर थोड़ी देर में आने की कहकर बाहर चले गए। देर रात तक वे घर नहीं लौटे और न ही उनका मोबाइल नंबर मिला। उनकी गुमशुदगी कि शिकायत थाने में दी। पुलिस ने कॉल डिटेल के आधार पर जांच की तो उनके दोस्त से पता चला कि वह दिल्ली के मालवीय नगर में खिड़की एक्सटेंशन में रह रहा है। पति व पत्नी के परिजन जब वहां पहुंचे तो वह एक लड़की के साथ घर में था। जिसका उन्हें बाद में पता चला कि वह किन्नर है। महिला का का कहना है कि अब उसका पति जब भी घर आता है तो उसके साथ मारपीट करता है और किन्नर के साथ रहने की बात कहता है। ऐसे में उन्होंने महिला थाने में शिकायत दर्ज कराई है। उसके पति के परिवार वाले भी महिला के साथ रह रहे हैं।

ये कहना है पति का

पति का कहना है कि उसकी पत्नी उसे पिछले 5 साल से प्रताड़ित कर रही है। उसे घर बुलाया जाता है और पत्नी व माता-पिता द्वारा गाली-गलौज की जाती है। उसे आधी रात को घर से बाहर निकाल दिया जाता है। ऐसी स्थिति में उसने एक लड़की के साथ रहना शुरू किया। उसका कहना है कि लड़की को उसके परिवार वाले जानबूझकर किन्नर बता रहे हैं। अब वह अपनी पत्नी को तलाक देना चाहता है।

महिला थाने में बुलाया दोनों पक्षों को

शिकायत देने के बाद गुरुवार 26 नवंबर को दोनों पक्षों को महिला थाने में बुलाया गया है। इसके बाद आगे की कार्रवाई की जाएगी।

आगे की स्लाइड्स में देखें अन्य फोटो...................